Külvar Mand

Külvar Mand (sündinud 29. mail 1965 Paides) on Eesti arst (anestesioloog) ja poliitik. 

Haridus
Ta on lõpetanud 1991. aastal Tartu Ülikooli arstiteaduskonna ravi erialal ja läbinud 1996. aastal Ameerika Ühendriikides erakorralise meditsiini õppe.Kadri Penjam, Marian Võsumets. Auto- ja motosport pakub väljakutseid ja tasakaalustab tööelu Postimees, 11.10.2015.

Töö
1992. aastast töötas anestesioloogina Rakvere Haiglas ja Järvamaa Haiglas. 2000. aastast töötas Pärnu Haiglas anestesioloogina ja erakorralise meditsiiniabi teenistuse juhatajana.

2001. aastal sai ta Pärnu kiirabijuhina tuntuks metanoolimürgistuse saanud ohvrite abistamisega.Anu Saare. Metanooliõnnetuse ajal elusid päästnud arst teenis tunnustuse Eesti Päevaleht, 06.02.2002.

Aastatel 2003–2005 oli ta Sotsiaalministeeriumi abiminister.Külvar Mand sai abiministriks Eesti Päevaleht, 02.10.2003.Vabariigi Valitsuse 15.04.2005 korraldus nr 199 „Külvar Mandi teenistusest vabastamine“ (RTL 2005, 43, 613)

Aastatel 2005–2007 oli ta Pärnu Haigla juhatuse liige.Külvar Mand tagandati Pärnu haigla juhatusest Pärnu Postimees, 30.03.2007. Hiljem on ta töötanud Ida-Tallinna Keskhaigla ja Järvamaa Haigla anestesioloogina, samuti Soomes Savitaipale tervisekeskuses.

2022. aasta augustis valiti ta Järvamaa Haigla juhatuse liikmeks ja peaarstiks.Margot Vent. Järvamaa haigla juhiks valiti Külvar Mand Meditsiiniuudised.ee, 10.08.22.

Ühiskondlik ja poliitiline tegevus
2002. ja 2005. aasta kohalikel valimistel valiti ta Res Publica nimekirjas Pärnu Linnavolikogu liikmeks.

2003. aastal valiti ta Res Publica nimekirjas isikumandaadiga Riigikogu X koosseisu liikmeks.Vabariigi Valimiskomisjon. Valimiste arhiiv Ta oli Riigikogu liige 2003. aasta märtsist oktoobrini ja kuulus sotsiaalkomisjoni. Tema volitused lõppesid seoses sotsiaalministeeriumi abiministri ametikohale asumisega.X Riigikogu koosseis

2007. aastal valiti ta Isamaa ja Res Publica Liidu eestseisuse liikmeks ja IRLi Pärnumaa piirkonna esimeheks.Mart Laarist sai ametlikult IRL juht. Delfi, 26. mai 2007IRL-i Pärnumaa piirkonna juhiks valiti Külvar Mand Eesti Päevaleht, 18.04.2007.

2013. aasta detsembrist on ta Koeru vallavolikogu esimees ja hiljem aseesimees.

Sporditegevus
Autoralli Eesti meistrivõistlustel E-klassis on ta Kristo Puusepa kaardilugejana võitnud neli pronksmedalit (2002, 2003, 2006 ja 2008). Tegeleb auto- ja motospordi võistluste meditsiinilise julgestusteenuse korraldamisega. Ta on Rahvusvahelise Mootorrattaspordi Föderatsiooni litsentsiga arst.Kaks Eesti arsti said kõrgetasemelised FIM-i litsentsid Delfi Sport, 30.03.2010.

Tunnustus
 2002 – Pärnumaa vapimärk (SA Pärnu Haigla erakorralise meditsiiniabi 2002 teenistuse juhataja)
 2002 – Eesti Punase Risti III klassi teenetemärkEesti Vabariigi teenetemärgid. Külvar Mand

Kriitika
2025. aasta 9. aprillil kajastati ETV "Pealtnägija" saates Järvamaa Haiglas Külvar Mandi kui haigla juhatuse liikme ja peaarsti juhtimisel kahe ja poole aasta jooksul tekkinud ja kumuleerunud probleeme. Paarkümmend endist ja praegust Järvamaa haigla töötajat on esitanud haigla peaarsti Külvar Mandi kohta mahuka kaebuse; muu hulgas olevat Mand juurutanud illegaalset skeemi, kuidas minna mööda tervishoiutöötajate seaduses olevast pügalast, mis kohustab maksma ületundide eest pooleteisekordset tasu. Süüdistusi on palju ja osa neist nii tõsised, et Terviseamet kaalub menetluse alustamist. Mand ise on nimetanud kaebusi ja etteheiteid fabritseerituks ning üksikute vallandatud ja koondatud inimeste kättemaksuks selle eest, et ta hakkas haigla juhtimises korda looma.Taavi Eilat. "Pealtnägija": Järvamaa haigla töötajad esitasid peaarsti peale mahuka kaebuse ERR Uudised, 09.04.2025.

Viited

Välislingid
 Argipäev. Abiminister doktor Külvar Mand ERR arhiiv, 2003
 Uskumatu kaos Järvamaa haiglas: politseikaebused, ebaseaduslik vallandamine, raha on otsas (Eesti Ekspress 01.10.2025)

Kategooria:Eesti anestesioloogid
Kategooria:Eesti poliitikud
Kategooria:X Riigikogu liikmed
Kategooria:Eesti omavalitsustegelased
Kategooria:Eesti kaardilugejad
Kategooria:Tartu Ülikooli arstiteaduskonna vilistlased
Kategooria:Eesti Punase Risti III klassi teenetemärgi kavalerid
Kategooria:Sündinud 1965